Ftehim fil-forma ta’ Skambju ta’ Ittri bejn il-Komunità Ewropea u r-Renju tan-Norveġja dwar aġġustamenti fil-preferenzi kummerċjali għall-ġobon li saru fuq il-bażi ta’ l-Artikolu 19 tal-Ftehim dwar iż-Żona Ekonomika Ewropea



Official Journal L 346 , 09/12/2006 P. 0031 - 0032

Official Journal L 200 , 01/08/2007 P. 0347 - 0348



20061204 Ftehim fil-forma ta' Skambju ta' Ittri bejn il-Komunità Ewropea u r-Renju tan-Norveġja dwar aġġustamenti fil-preferenzi kummerċjali għall-ġobon li saru fuq il-bażi ta' l-Artikolu 19 tal-Ftehim dwar iż-Żona Ekonomika Ewropea A. Ittra mill-Komunità Sinjur, Għandi l-unur li nirriferi għall-konsultazzjonijiet bejn il-Komunità Ewropea u r-Renju tan-Norveġja dwar l-aġġustamenti fil-konċessjonijiet preferenzjali għall-ġobon, li saru mit- 3 ta' Mejju 2006 sas- 7 ta' Ġunju 2006, li twettqu fuq il-bażi ta' l-Artikolu 19(1) tal-Ftehim dwar iż-Żona Ekonomika Ewropea. Bil-għan li jtejbu l-kundizzjonijiet tal-kummerċ bilaterali tal-ġobon, il-Komunità Ewropea u r-Renju tan-Norveġja ftiehmu li jaġġustaw il-kwoti preferenzjali rispettivi li hemm bħalissa. B'dan nikkonferma li r-riżultati tal-konsultazzjonijiet kienu kif ġej: 1. Ir-Renju tan-Norveġja se jżid il-kwota tarrifarja annwali bla dazju fuq l-importazzjonijiet lejn in-Norveġja ta' ġobon li joriġina mill-Komunità Ewropea, b'500 tunnellata metrika. Il-kwantità addizzjonali se tkun allokata lil importaturi eżistenti fuq il-bażi pro rata (jiġifieri żieda ta' 12,5 % tal-kwota eżistenti). Il-volum tal-kwota tariffarja addizzjonali se tkun ta' 250 tunnellata metrika fl-2006. Il-kwota addizzjonali se tinfetaħ mill-aktar fis possibbli, u mhux aktar tard mill- 1 ta' Novembru 2006. 2. Il-Komunità Ewropea se tgħaqqad iż-żewġ kwoti tarrifarji annwali bla dazju fuq importazzjonijiet fil-Komunità Ewropea ta' ġobon li joriġina min-Norveġja (in-numri tal-kwota 09.4781 u 09.4782). Il-Komunità Ewropea se tapplika l-dispożizzjonijiet normali tagħha dwar l-amministrazzjoni ta' din il-kwota tariffarja magħquda, taħt sistema ta' amministrazzjoni ta' liċenzjar. Il-Komunità Ewropea se timplimenta din l-għaqda mill- 1 ta' Jannar 2007, fil-bidu tat-tieni semestru (l- 1 ta' Jannar 2007 — it- 30 ta' Ġunju 2007), tas-sena ta' amministrazzjoni ta' din il-konċessjoni (l- 1 ta' Lulju 2006 — it- 30 ta' Ġunju 2007). Fil-każ li l-kwoti eżistenti tal-ġobon ma jintużawx kompletament matul is-semestru bejn l- 1 ta' Lulju 2006 u l- 31 ta' Diċembru 2006, isir trasferiment għas-semestru bejn l- 1 ta' Jannar 2007 u t- 30 ta' Ġunju 2007. 3. Ir-regoli ta' oriġini sabiex jitwettqu l-aġġustamenti msemmija fil-punti 1 u 2 huma stabbiliti fl-Anness IV ma' l-Iskambju ta' Ittri tat- 2 ta' Mejju 1992. Madankollu, il-paragrafu 2 ma' l-Anness IV għandu jirriferi għal-lista fl-Anness II mal-Protokoll 4 tal-Ftehim dwar iż-Żona Ekonomika Ewropea, li għandu jiġi applikat skond l-Anness I ma' l-istess Protokoll, minflok għal-lista fl-Appendiċi msemmija fil-paragrafu 2 ta' l-Anness IV ma' l-Iskambju ta' Ittri tat- 2 ta' Mejju 1992. 4. Il-Partijiet jiftiehmu li jieħdu l-miżuri neċessarji sabiex jiżguraw li l-kwoti tariffarji jiġu amministrati b'tali mod li l-importazzjonijiet jistgħu jsiru regolarment u li l-kwantitajiet miftiehma għall-importazzjoni jistgħu effettivament jiġu impurtati. Dan l-Iskambju ta' Ittri għandu jiġi approvat mill-Partijiet konformement mal-proċeduri rispettivi tagħhom. Għandi l-unur li nikkonferma li l-Komunità Ewropea taqbel mal-kontenut ta' din l-ittra. Inkun obbligat jekk tikkonferma li l-Gvern tar-Renju tan-Norveġja jaqbel mal-kontenut hawn fuq. Nassigurak, Sinjur, mill-ikbar stima li għandi lejk, B. Ittra mir-Renju tan-Norveġja Sinjur, Għandi l-unur ngħarrfek li rċevejt l-ittra tiegħek bid-data tal-lum li tgħid hekk: "Għandi l-unur li nirriferi għall-konsultazzjonijiet bejn il-Komunità Ewropea u r-Renju tan-Norveġja dwar l-aġġustamenti fil-konċessjonijiet preferenzjali għall-ġobon, li saru mit- 3 ta' Mejju 2006 sas- 7 ta' Ġunju 2006, li twettqu fuq il-bażi ta' l-Artikolu 19(1) tal-Ftehim dwar iż-Żona Ekonomika Ewropea. Bil-għan li jtejbu l-kundizzjonijiet tal-kummerċ bilaterali tal-ġobon, il-Komunità Ewropea u r-Renju tan-Norveġja ftiehmu li jaġġustaw il-kwoti preferenzjali rispettivi li hemm bħalissa. B'dan nikkonferma li r-riżultati tal-konsultazzjonijiet kienu kif ġej: 1. Ir-Renju tan-Norveġja se jżid il-kwota tarrifarja annwali bla dazju fuq l-importazzjonijiet lejn in-Norveġja ta' ġobon li joriġina mill-Komunità Ewropea, b'500 tunnellata metrika. Il-kwantità addizzjonali se tkun allokata lil importaturi eżistenti fuq il-bażi pro rata (jiġifieri żieda ta' 12,5 % tal-kwota eżistenti). Il-volum tal-kwota tariffarja addizzjonali se tkun ta' 250 tunnellata metrika fl-2006. Il-kwota addizzjonali se tinfetaħ mill-aktar fis possibbli, u mhux aktar tard mill- 1 ta' Novembru 2006. 2. Il-Komunità Ewropea se tgħaqqad iż-żewġ kwoti tarrifarji annwali bla dazju fuq importazzjonijiet fil-Komunità Ewropea ta' ġobon li joriġina min-Norveġja (in-numri tal-kwota 09.4781 u 09.4782). Il-Komunità Ewropea se tapplika l-dispożizzjonijiet normali tagħha dwar l-amministrazzjoni ta' din il-kwota tariffarja magħquda, taħt sistema ta' amministrazzjoni ta' liċenzjar. Il-Komunità Ewropea se timplimenta din l-għaqda mill- 1 ta' Jannar 2007, fil-bidu tat-tieni semestru (l- 1 ta' Jannar 2007 — it- 30 ta' Ġunju 2007), tas-sena ta' amministrazzjoni ta' din il-konċessjoni (l- 1 ta' Lulju 2006 — it- 30 ta' Ġunju 2007). Fil-każ li l-kwoti eżistenti tal-ġobon ma jintużawx kompletament matul is-semestru bejn l- 1 ta' Lulju 2006 u l- 31 ta' Diċembru 2006, isir trasferiment għas-semestru bejn l- 1 ta' Jannar 2007 2007 u t- 30 ta' Ġunju 2007. 3. Ir-regoli ta' oriġini sabiex jitwettqu l-aġġustamenti msemmija fil-punti 1 u 2 huma stabbiliti fl-Anness IV ma' l-Iskambju ta' Ittri tat- 2 ta' Mejju 1992. Madankollu, il-paragrafu 2 ma' l-Anness IV għandu jirriferi għal-lista fl-Anness II mal-Protokoll 4 tal-Ftehim dwar iż-Żona Ekonomika Ewropea, li għandu jiġi applikat skond l-Anness I ma' l-istess Protokoll, minflok għal-lista fl-Appendiċi msemmija fil-paragrafu 2 ta' l-Anness IV ma' l-Iskambju ta' Ittri tat- 2 ta' Mejju 1992. 4. Il-Partijiet jiftiehmu li jieħdu l-miżuri neċessarji sabiex jiżguraw li l-kwoti tariffarji jiġu amministrati b'tali mod li l-importazzjonijiet jistgħu jsiru regolarment u li l-kwantitajiet miftiehma għall-importazzjoni jistgħu effettivament jiġu impurtati. Dan l-Iskambju ta' Ittri għandu jiġi approvat mill-Partijiet konformement mal-proċeduri rispettivi tagħhom. Għandi l-unur li nikkonferma li l-Komunità Ewropea taqbel mal-kontenut ta' din l-ittra. Inkun obbligat jekk tikkonferma li l-Gvern tar-Renju tan-Norveġja jaqbel mal-kontenut hawn fuq." Għandi l-unur li nikkonferma li l-Gvern tan-Norveġja jaqbel mal-kontenut ta' l-ittra tiegħek. Nassigurak, Sinjur, mill-ikbar stima li għandi lejk, --------------------------------------------------